
A Körös menti holtágak vizsgálata

   Vizsgálatunkat a Köröstarcsa településen kívül eső, egymás után sorakozó igazi vadregényes területen elhelyezkedő Körös holtmedrek közül három holtmedren végeztük. Az általunk vizsgált holtmedrek ökológiai állapotának felmérését 2012. augusztus 27.-28. között végeztük. A Félhalmi – holtmederben tizenöt, az Erdőzugi- holtmederben kettő és a Harcsási – holtmederben három mintavételi pont jelöltünk ki. A mintavételezés alkalmával a helyszínen hőmérsékletet, oldott O2 tartalmat, O2 telítettséget, vezetőképességet, pH-t mértünk. Ezekből a holtmedrekből víz és üledékmintákat vettünk. Terepi munkánk során gyűjtött mintákat a laboratóriumban vízkémiai, üledék toxikológiai meghatározás, valamint CaCO3 és szerves anyag tartalom vizsgálat alá vetettük. Az eredményeinket statisztikai program segítségével értékeltük. Azt állapítottuk meg, hogy a vizsgált holtmedrek ökológiai állapota jelentősen különbözik egymástól, melyet vizsgált eredményink is alátámasztottak.



